Solfège

Ech solfège ch'est eune métode d'aprintissage del musique, foaite d'exercices ed lecture pi d'audicion musicales. Dins chele pratique, cette métode est chintrée dseur l'aprintissage dech sistème d'notacion pi constitue chele base ed l'éducacion musicale dins chele musique occidintale.

Ech solfège sert à ch' pratique dech cant obin d'un instrumint, à l'étude téorique des œuves musicales pi à chele composicion. L'intarprétacion d'eune particion tout particulièremint passe pèr chele lecture à vue, l'écoute intérieure, chele reproduction des heuteurs pi chele réalisacion des ritmes, des nuances pi des modes ed jueu. Dins chele téorie, ech solfège étudie chés diminsions ritmiques, mélodiques pi harmoniques.

Dins chés écoles d'musique pi conservatoires franchoés, ech terme solfège o é rimplaché in 1977 pèr l'intitulé formacion musicale (FM), changemint qui o accompagné eune réforme d'sin inseignemint fondée dseur l'idée eq « partir del musique pour in découvrir ch' langage pi ses tekniques est pus formateu qu'eune étude analitique abstraite, élémint pèr élémint, desséchante pèr définicion dont l'usage démontre qu'elle tourne souvint ch' dos au but à atteindre : chele connaissance pi l'aprintissage del musique » (Ministère del cultchure, texte del réforme dech solfège, 1977).

 Histoère 
Edpuis ech Moïen Ache, l'aprintissage del lecture musicale est dénommé solfège, ed l'italien solfeggio, lui-meume dérivé des noms d'notes sol pi fa. On attribue généralemint l'origine dech solfège à Guido d'Arezzo, moine italien dech XIe sièke, qui auroait invinté che prochédé dins ch' but ed fachiliter l'inseignemint dech cant aux autes moines d'sin monastère.

 Musique occidintale 
On intind généralemint pèr musique occidintale chele musique, savante obin populaire, écrite pi pratiquée dins chés poaiyis uropéyin obin d'influinche uropéyine, ed Carlémangne à nos jors.

Ed cette définicion, il convient toutefoés d'esclure, dseur ch' plan dech solfège, chertaines créachons dech XXe sièke échappant aux règles del métrique pi del tonalité et pi possédant, ch' cas échéant leu prope sistème ed notacion, telles eq musique concrète, musique aléatoire, etc.

Eune des singularités del musique occidintale est d'ête dotée d'un sistème ed notacion d'eune très grande préchision apelé solfège. Che sistème est si complexe eq l'étude del lecture musicale est dvenue eune discipline à part pi incontournabe, au meume tite eq l'étude del teknique instrumintale obin vocale propemint dite.

Ech solfège occidintal s'limite aux dmi-tons, contrairmint aux musiques d'Afrike, d'Asie (notammint arabe, persane, indienne hindoustanie obin carnatique, turque) obin d'Urope ed l'Est, (notammint Balkans, edpuis au moins chele Grèche antique), qui contiennent des quarts ed ton. Il n'est donc pos possibe ed noter ces musiques à l'aide ed che solfège. L'overture des influinches musicales à chele fin dech XXe sièke a permis à chele musique moderne occidintale ed réintégrer ces quarts ed ton pi ch' solfège clachique o évolué vers ed nouveaux tipes ed notacion.

 Notes pi référinches 

 Loïens intarnètes 

 Notices dins des dictionnaires obin d'inciclopédies généralisses : Britannica · Gran Enciclopèdia Catalana · Internetowa encyklopedia PWN · Store norske leksikon · Universalis

catégorie:Musike